
Jólasveinarnir



Samantekt af netinu Björg Vigfúsína Kjartansdóttir

Gunnar er búinn að komast að ýmsu, hann veit um sögu jólatrésins, aðventukransinn, Grýlu, Leppalúða, og jólakattarins.



Nú ætlar hann að skoða **syni** Grýlu og Leppalúða **jólasveinana þrettán** sem við erum að bíða eftir að komi einn af öðrum næstu daga.

Jólasveinarnir komu fram á 17 öld. Þá var talað um að jólasveinarnir væru illskeyttir, hrekkjóttir og ungbörnum skæð.   
Í gamla daga voru þeir notaðir til að hræða börn og fá þau þannig til að vera prúð og stillt.

1862 komu fram nöfn jólasveinanna hér á landi.   
Jóhannes frá Kötlum samdi kvæðið um jólasveinana 1932 þá voru þeir hrekkjóttir og þjófóttir. Við skulum lesa vísuna um þá á eftir.



Jólasveinarnir hafa smám saman breyst í elskulega og góða karla og eru ekki lengur ógn fyrir börn heldur barnavinir sem gefa börnum gjafir í skóinn, sem er settur út í glugga að kvöldi 11. desember. Börnin fá þá eitthvað lítilræði sem gleður þau í 13. daga eða til og með 24 . desember. Gunnar þekkir þetta vel. Hann setur alltaf skóinn út í glugga. Hann bíður spenntur eftir fyrsta jólasveinunum sem er heitir Stúfur.

Ástæðan fyrir því að jólasveinarnir breyttust til góðs er talin vera sú að sjómenn sem sigldu á norðurlöndin hafi hvíslað þessari hugmynd að hrekkjóttu jólasveinunum og bent þeim á að það væri miklu skemmtilegra og betra að vera góðir og gefa börnunum gjafir í skóinn. Þessi hugmynd komst að lokum til skila um 1960.



Uppúr þessu fóru þeir að skoða málið og fannst sumum þeirra kominn tími til að klæða sig í spariföt. Þeir völdu sér rauð föt sem þeir sáu að amersíku jólasveinarnir hjá fyrirtæki coca cola voru í. Þeim fannst fötin þeirra og skeggið vera svo vingjarnlegt.   
En jólasveinarnir í Ameríku fóru að klæðast þessum fötum um 1930.



Rauðu föt jólasveinanna í Ameríku eru rakin til biskups sem hét Nikulás og er frá Tyrklandi á 4. Öld. Nikulás var verndardýrlingur sjómanna, kaupmanna, barna og skóla. Nikulás var þekktur fyrir góðmennsku sína og gjafmildi. Hann gaf oft bágstöddum gjafir og þá sérstaklega börnum.

Á 17 öld komu sögurnar um Nikulás til Ameríku með hollenskum innflytjendum.   
Í Hollandi var hann kallaður Sinterklaas sem breyttist smám saman og varð að nafninu Santa Claus á 19 öld.





Þeir sem hönnuðu rauðu föt jólasveinsins notuðu hluta af fötum Nikulásar. Biskupinn Nikulás var nefnilega klæddur í síða rauðakápu, biskupskápu með biskupsmítra sem var höfuðfat biskupa. Svona þróaðist búningurinn smám saman og varð rauður með hvítum köntum á ermunum og á skálmunum. Jólasveininn fékk líka rauða húfu með hvítum kanti í staðin fyrir mítruna.



Gunnar langaði að vita hvar jólasveinarnir búa. Hann komst að því að fólk hefur margar og mismunandi skoðanir á því. Það fer allt eftir því hvar þá átt heima á Íslandi eða í hvaða landi sem þú býrð.

Sumir segja að jólasveinarnir búi í Dimmuborgum í Mývatnssveit, fyrir norðan. Aðrir segja að þeir búi í helli uppi í fjöllum með mömmu Grýlu, pabba Leppaúða og jólakettinum.

Þeir sem búa í Reykjavík segja að þeir búi í Esjunni,   
þeir sem búa á Selfossi segja að þeir búi í Ingólfsfjalli og svo framvegis.



Margar sögur segja að jólasveinarnir búi á norðlægum slóðum, þá á Norðurpólnum.

Finnar segja að jólasveininn eigi heima á stað sem heitir Joulupukki, Norðmenn segja að hann eigi heima í bænum Dröbak.

Í sumum löndum er talið að jólasveininn búi í húsi og eigi stórt verstæði. Hann á þá gjarnan konu og er fluttur burt frá foreldrum sínum.

Gunnar er ekki viss hvar jólasveinninn eigi heima en líklegt þykir honum að íslensku jólasveinarnir eigi heima í Dimmuborgum. Hann er líka viss um að það búi jólasveinn á Norðurpólnum.

Gunnar ætlar núna að kíkja í bókina Jólin koma sem er með kvæðum eftir Jóhannes frá Kötlum og síðan í bókina Jólasveinarnir þrettán sem er eftir....



Það er svo gaman núna...  
Jóla undirbúningurinn í hámarki, Gunnar og foreldrar hans eru að baka smákökur þessa dagana, skrifa jólakort, hita kakó og hafa það notalegt saman.

